Document ID: 32005R0222

32005R0222
L 039/17
JURNALUL OFÍCIAL AL UNIUNII EUROPENE
REGULAMENTUL (CE) NR. 222/2005 AL COMISIEI
din 10 februarie 2005
de modificare a Regulamentului (CE) nr. 1943/2003 în ceea ce privește cursul de schimb care se aplică pentru punerea în aplicare a ajutoarelor acordate grupărilor de producători autorizate în prealabil în sectorul fructelor și legumelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), în special articolul 48,
întrucât:
(1)
Articolul 3 alineatul (2) din Regulamentul (CE) nr. 1943/2003 al Comisiei din 3 noiembrie 2003 privind normele de aplicare a Regulamentului (CE) nr. 2200/96 al Consiliului în ceea ce privește ajutoarele acordate grupărilor de producători autorizate în prealabil (2) stabilește parametrii de calcul și plafoanele pentru ajutorul prevăzut la articolul 14 alineatul (2) litera (a) din Regulamentul (CE) nr. 2200/96. Parametrii și plafoanele respective nu sunt nici acordate nici încasate. Dispozițiile articolelor 2 și 3 din Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (3) nu se aplică.
(2)
Parametrii și plafoanele respective se aplică pentru fiecare dintre tranșele de ajutor prevăzute la articolul 3 alineatul (2) primul paragraf litera (d) din Regulamentul (CE) nr. 1943/2003. Pentru exprimarea lor în moneda națională a statelor membre neparticipante, în sensul articolului 1 din Regulamentul (CE) nr. 2799/98, trebuie utilizat cursul de schimb în vigoare în prima zi a perioadei pentru care se acordă ajutoarele.
(3)
Regulamentul (CE) nr. 1943/2003 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
La articolul 3 din Regulamentul (CE) nr. 1943/2003 se adaugă următorul alineat (3):
„(3) Cursul de schimb care se aplică sumelor în euro prevăzute la alineatul (2) este ultimul curs de schimb publicat de Banca Centrală Europeană înainte de prima zi a perioadei pentru care se acordă ajutoarele respective.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 februarie 2005.

Labels: 2
19
5
6